****

|  |
| --- |
| MESTNA OBČINA KRANJ |
| **Krajevna skupnost** |
| **BRATOV SMUK** |
| **Likozarjeva ulica 29,****4000 Kranj** |

Številka: 4/2016

Datum: 25. 10. 2016

**ZAPISNIK**

14. redne seje Sveta KS Bratov Smuk, ki je bila 25. 10. 2016 ob 19.00 uri v prostorih Krajevne skupnosti, Bratov Smuk, Likozarjeva ulica 29, Kranj.

**Prisotni: Manja Zorko, Aleksandar Andrić, Tina Žalec Centa, Lado Likar, Stanislav Rupnik**

**Opravičili prisotnost: Rudolf Kukovič**

**Odstotni: Jasminka Kočevar**

**DNEVNI RED:**

1. **Pregled in potrditev zapisnika 13. redne seje KS**
2. **Imenovanje komisije za izvedbo letnega popisa sredstev in obveznosti do virov sredstev**
3. **Vprašanja, predlogi in pobude članov sveta KS**

**Ad.1**

**Pregled in potrditev zapisnika 13. redne seje KS**

Na zapisnik 13. redne seje KS ni bilo pripomb. Zapisnik je bil potrjen.

**Ad.2**

**Imenovanje komisije za izvedbo letnega popisa sredstev in obveznosti do virov sredstev**

Predsednica KS predstavi navodila za popis sredstev, katerega namen je uskladitev knjigovodskega stanja sredstev in obveznosti do virov sredstev z dejanskim stanjem ugotovljenim s popisom. KS mora s popisom zajeti vsa sredstva in obveznosti do virov sredstev, ki so na dan popisa oziroma na dan 31. decembra v lasti KS, ne glede na to , kje se na dan nahajajo. Popišejo se tudi obveznosti do dobaviteljev, do neposrednih uporabnikov. Predlagala se je komisija za izvedbo letnega popisa v sestavi:

* Aleksandar Andrić, predsednik
* Lado Likar, član
* Manja Zorko, članica

***Sklep:*** *Svet KS sprejema sklep o izvedbi rednega letnega popisa srestev in obveznosti do virov sredstev Krajevne skupnosti bratov Smuk za leto 2016 in imenovanje popisne komisije v sestavi:*

* *Aleksandar Andrič, predsednik*
* *Lado Lika, član*
* *Manja Zorko, članica*

Sklep je bil s 4 glasovi ZA in 0 PROTI soglasno sprejet.

**Ad.3**

**Vprašanja, predlogi in pobude članov sveta KS**

1. **Delavnice za novoletno okrasitev KS**

Manja obvesti svet o dogovorih z LU – Medgeneracijskim centrom Kranj glede izvedbe delavnic za izdelovanje prazničnih okraskov za novoletno okrasitev krajevne skupnosti. Predlagani datumi so:

* 16. november od 17.00 do 19.00
* 23. november od 17.00 do 19.00
* 28. november od 18.00 do 20.00
* 29. november od 17.00 do 19.00

Okraševanje bi izvedli v prvem tednu decembra, predvidoma 6. decembra, z vrtci v dopoldanskem času, z ostalimi v popoldanskem času. Pri okraševanju pomaga Vigred. Okrasi se izbrana drevesa in ograje.

Na delavnice vabi LU-Medgeneracijski center preko letakov, krajevna skupnost preko spletne strani, oglasnih desk in facebook dogodkov. Material za okraske zagotovi krajevna skupnost. Izdelava okraskov je predlagana iz recikliranih materialov (plastičnih plastenk, slamic, kozarčkov). Delavnice se predstavi tudi v biltenu.

Lado obvesti svet, da je izvedba delavnic mogoča tudi na Pungertu, v popoldanskih urah, o točnih terminih izvedbe in predlagani izdelkih svet obvesti naknadno.

Tina predlaga, da se v okviru okraševanja organizira načrtovano novoletno druženje krajanov.

Seja se je zaključila ob 19.30 uri.

Zapisnikarica:

MANJA ZORKO

Predsednica sveta KS Bratov Smuk

TINA ŽALEC CENTA